Sistemi i kontrollit të pasaportave
Arkivi i të dhënave për pasaportat i Interpolit përdoret pak, duke shkaktuar probleme me sistemin e sigurisë
Hetimi i avionit malajzian i cili u zhduk të shtunën e kaluar ka ngritur shqetësime rreth sigurisë, sidomos meqë dy nga pasagjerët po udhëtonin me pasaporta të vjedhura. Pasaporta e tij ishte në avionin e linjës Malaysia Airlines, por personi vetë nuk ishte. Luigi Maraldi njofoi se i kishin vjedhur pasaportën dy vjet më parë. Informacioni iu shtua një arkivi ndërkombëtar të dhënash për 40 milion pasaporta të vjedhura ose të humbura, i cili monitorohet nga Interpoli. Por arkivi nuk ishte kontrolluar para se të nisej avioni që u zhduk të shtunën. Në fakt, Interpoli thotë se udhëtarët në mbarë botën vitin e kaluar ishin në gjendje të hipnin avionë një miliard herë, pa i kontrolluar pasaportat e tyre kundrejt arkivit në fjalë. Ligjvenësi Adam Schiff është një anëtar i lartë i Komisionit të Inteligjencës të Dhomës së Përfaqësuesve: Dy pasaporta të vjedhura dhe fakte të tjera të paditura janë arsyet pse drejtori i CIA-s John Brennan nuk e ka përjashtuar mundësinë e terrorizmit. Arkivi i të dhënave është në dispozicion të 190 vendeve anëtare të Interpolit dhe do të lejohet edhe për të tjerët. Shtetet e Bashkuara janë një nga kontribuesit më të mëdhenj, me tre milion të dhëna dhe nuk lejojnë hyrjen ose daljen nga vendi të udhëtarëve pa i kontrolluar emrat në listën e Interpolit. Por, Shawn Dray, drejtori i Interpolit në Uashington i tha Zërit të Amerikës se arkivi përdoret në mënyrë të kufizuar nga shumica e vendeve të tjera. Analisiti i çështjeve të aviacionit Vahid Motevalli, thotë se madhësia e arkivit të të dhënave po ashtu është problem. Arkivi i të dhënave i Interpolit u krijua në vitin 2002, pas sulmeve terroriste të 11 shtatorit në Shtetet e Bashkuara, me shpresën se do të ndihmonte të parandalonte të tjera sulme. Por siç thotë drejtori i CIA-s zoti Brennan, ka shumë rrethana të dyshimta rreth rastit të avionit të linjës Malaysia Airlines për të ditur se çfarë ndodhi në të vërtetë.